Nova slika, ki so jo izdali ob praznovanju 23. obletnice teleskopa Hubble,
prikazuje dih jemajoči pogled na meglico Konjska glava,
eno izmed najbolj poznanih objektov na našem nebu.
Ta infrardeča opazovanja sežejo skozi debele plasti prahu
in razkrivajo krhke strukture prahu, ki oblikujejo slavno in znano meglico Konjska glava.
Epizoda 65: Nov pogled na Konjsko glavo - praznovanje Hubblovega 23. rojstnega dne
Z nami je Dr. J, poznan tudi kot dr. Joe Liske.
Pozdravljeni in dobrodošli v naslednji epizodi Hubblecasta!
Spet je ta čas v letu - Hubblov rojstni dan!
Nekateri izmed nas so sledili Hubblu od njegove zasnove in rojstva
preko otroštva in najstniških let
vse do njegove odrasle dobe.
Sedaj, pri starosti 23 let, se Hubble stara, vendar je na vrhuncu svojih sposobnosti.
Vsako leto opazovanj nam še vedno prinaša vrhunsko znanost
in dih jemajoče astronomske slike.
Ene izmed najbolj udarnih in čudovitih objektov na teh slikah so meglice.
Pojavljajo se v vseh oblikah in velikostih in pogosto spominjajo na kakšno znano obliko.
Meglice so veliki medzvezdni oblaki plinov in prahu.
Obstajajo različne vrste meglic
z zelo različnimi oblikami in izgledi.
Na primer, Orlova meglica je nastala ob krčenju medzvezdnega oblaka
in sveti zaradi nastajanja novih vročih zvezd v njej in njeni okolici.
Nekatere meglice nastanejo na veliko bolj dramatičen način, na primer meglica Helix.
Ta meglica je rezultat razpihovanja zunanjih plasti zvezde, ki je bila včasih podobna našemu Soncu.
Ali na primer meglica Rakovica, ki je ostanek masivne zvezde, ki je eksplodirala kot supernova leta 1054.
Ena izmed najbolj presunljivih in poznanih meglic na našem nebu je meglica Konjska glava,
ki je tako ime dobila zaradi svoje oblike.
Hubble je to meglico posnel leta 2001 za praznovanje svoje 11. obletnice opazovanj
in sedaj, več kot desetletje kasneje, je ponovno vključena v praznovanja teleskopovega rojstnega dne!
Vzpenjajoče se iz morja plinov in prahu, kot gigantski morski konjiček,
je to prašnato področje lep primer temne meglice -
hladnega in temnega oblaka, ki ga opazimo pred ozadjem svetlečega plina.
Kljub slavi in popularnosti te meglice
jo ta nova Hubblova slika sedaj pokaže v čisto novi luči - skoraj dobesedno!
Ta slika je bila posneta v infrardečem delu.
V infrardeči svetlobi lahko prodremo skozi zgoščene dele prašnega materiala,
ki običajno zakriva notranja področja Konjske glave.
Rezultat je ta struktura, ki izgleda pretežno krhko
in je sestavljena iz občutljivih, tankih gub plina - precej drugače, kot izgleda v vidnem delu.
Infrardeča svetloba ima daljšo valovno dolžino, kot vidna.
Z našimi očmi opazovanje tega sevanja ni mogoče,
zato imamo sposobne infrardeče teleskope ali instrumente
- na primer Hubblovo širokokotno kamero 3.
Predeli neba, ki navidez izgledajo običajno,
se nenadoma pokažejo zelo drugače v tem delu spektra.
Ta presenetljiv nov pogled na meglico Konjska glava
je del praznovanj neverjetnih 23 let Nasinega/Esinega Hubblovega vesoljskega teleskopa.
Za Hubblecast: dr. J. Tudi tokrat nas je narava presenetila preko naše najbolj drzne domišljije.
Hubblecast ustvarja ESA/Hubble na Evropskem južnem observatoriju v Nemčiji.
Misija Hubble je projekt mednarodnega sodelovanja med Naso in Evropsko vesoljsko agencijo.
ww.spacetelescope.org
Besedilo: ESA/Hubble. Prevod: Portal v vesolje